สวัสดีค่ะช่วง1-2เดือนที่ผ่านมา เป็นแคนดิดาค่อนข้างบ่อยค่ะซึ่งส่วนใหญ่จะเป็นหลังมีSI ประมาณ1-3วันสามีเป็นDMประเภท2ค่ะค่อนข้างกังวลว่าเป็นอาการแทรกซ้อนจากโรคอะไรหรือเปล่าค่ะล่าสุดได้ตรวจ Thin-Prep + HPV DNA เจอ positive หมายเลข16ส่วนผลตรวจเซลล์ปากมดลูก ยังไม่เจอเซลล์ผิดปกติค่ะ มีพบว่าปากมดลูกอักเสบอยู่คุณให้ยาclindamycinมาทาน แต่ทานได้ไม่ครบคอร์ส เพราะหลังทานมีอาการท้องเสีย อาเจียนหนักจนเข้าโรงพยาบาลไป คุณเลยให้หยุดทานก่อนหลังจากนั้นก็ไม่ได้รักษาปากมดลูกอักเสบจริงจัง (ตอนนี้รอf/u พร้อมThin-Prepอีกทีเดือนกุมภาค่ะ)แต่3ใน4ครั้ง หลังมีSIจะมีเลือดออกปนมากับอสุจิของสามีและในบางทีจะมีตกขาวออกมาเยอะมากค่ะ อาการจะอยู่ประมาณ1อาทิตย์ได้ลักษณะตกขาวเป็นสีขาว เป็นก้อนแป้งๆ แทบไม่ได้กลิ่นถ้าไม่ตั้งใจดมจริงๆสงสัยจะเป็นเชื้อราค่ะมีอาการคันปากช่องคลอด บางทีคันมากจนไม่เกาไม่ได้ สุดท้ายเป็นแผลบวมส่วนสามีไม่อาการปัสวะแสบขัด หรือ อาการอื่นๆเลยนะคะทั้งเราและสามี ไม่เคยมีพฤติกรรมเสี่ยงมาก่อนค่ะ(จนตอนนี้ยังไม่รู้ว่าติดHPVมาได้อย่างไร)อยากถามคุณว่า กรณีสามีเป็นDM มีความเป็นไปได้ไหมคะว่า น้ำตาลจะรั่วมาทางอสุจิทำให้จำนวนเชื้อราในช่องคลอดเพิ่มหากไม่ใช่ สาเหตุที่เป็นแคนดิดาบ่อย เพราะเชื้อHPVและปากมดลูกอักเสบหรือเปล่าคะ?
สวัสดีค่ะ การที่สามีเป็นเบาหวาน จะไม่ได้ส่งผลให้ภรรยาเกิดการติดเชื้อง่ายขึ้นนะคะส่วนอาการตกขาวแบ่งเป็น2แบบคือ-ตกขาวแบบปกติ:โดยลักษณะสีขาวใสขาวขุ่นเนื้อหยาบไม่มีกลิ่นเหม็น-ส่วนการตกขาวแบบผิดปกติ:ลักษณะสีเขียวเหลืองตกขาวปนเลือดกลิ่นเหม็นซึ่งอาการตกขาวที่ผิดปกตินี้สามารถเกิดได้จากช่องคลอดหรืออาจเกิดจากมดลูกอักเสบค่ะโดยเชื้อที่ก่อโรคอาจเป็นเชื้อราเชื้อแบคทีเรียเชื้อหนองในแท้เชื้อหนองในเทียมเป็นต้นกรณีของ นั้น ยังไม่สามารถระบุว่า อาการที่เกิดขึ้น เกิดจากการติดเชื้อแคนดิดา ในทุกครั้งที่มีตกขาวหรือไม่นะคะ ดังนั้นหากมีอาการตกขาวที่มีลักษณะที่ผิดปกติ แนะนำให้ไปพบสูตินารีแพทย์เพื่อตรวจดูอาการดีกว่านะคะระหว่างนี้ แนะนำให้รักษาสุขอนามัยโดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้งสวมกางเกงในสะอาดและแห้งหลีกเลี่ยงการมีเพศสัมพันธ์ช่วงที่มีตกขาวปริมาณมากหรือสวมถุงยางอนามัยเพื่อป้องกันการติดเชื้อเพิ่มเติมงดการสวนล้างช่องคลอดให้ทำความสะอาดด้วยน้ำเปล่าเป็นหลักนะคะ.